Legyen Ön is Milliomos-szerű játék

A cél egy olyan VI készítése, ami ezt a játékot valósítja meg. A program megnyitásakor a háttérben egy csv fájlból betöltésre kerülnek a kérdések és a válaszok, melyek a játék során előfordulhatnak. Ekkor egy dialógusablak is megjelenik 1 szöveges mezővel, ahol a játékosnak meg kell adnia a nevét. A dialógusablakban az OK gombra kattintva indul a játék.

Nyereménytábla:

40000000 Ft

20000000 Ft

10000000 Ft

5000000 Ft

3000000 Ft

1500000 Ft

800000 Ft

500000 Ft

300000 Ft

200000 Ft

100000 Ft

50000 Ft

25000 Ft

10000 Ft

5000 Ft

Kilépés

Játékos Nyereménye:

0 Ft

Kérdés ?

B válasz

A válasz

D válasz

C válasz

*Az alkalmazás kezelőfelületének vázlata*

A játék folyamán kérdések jelennek meg egyesével 4 lehetséges válasszal, amik közül mindig 3 rossz és 1 jó. A játékos dolga, hogy a 15 véletlenszerűen kisorsolt kérdésre mindig a jó választ jelölje meg, és így egyre nagyobb nyereményt gyűjtsön. A *nyereménytábla* listában láthatja a játék állását, tehát hogy mekkora összegű nyereményhez tartozó kérdéseknél tart (ez színesen lesz megjelölve) és még mik vannak hátra. A játék addig tart, amíg a kérdésekre a helyeset választja, vagy meg nem nyomja a Kilépés gombot. Amennyiben rossz választ adott meg, a játék véget ér, a *Nyeremény* feliratú szöveges mezőben kiírásra kerül az elért nyereménye.

Amennyiben hiba keletkezne (a kérdéseket tartalmazó fájl nem található, fájlbeolvasás sikertelen, stb.), akkor dialógusablakban tájékoztatja róla a játékost.